በኮሮና ቫይረስ የተያዙ ሰዎች ቁጥር 5ሺህ570 ደረሰ
አዲስ አበባ ፦ ባለፉት 24 ሰዓታት በኮሮና ቫይረስ ተጨማሪ 145 ሰዎች መያዛቸው ተገለጸ። አጠቃላይ በቫይረሱ የተያዙ ሰዎች ቁጥር 5ሺህ570 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ ባለፉት 24 ሰዓታት የላቦራቶሪ ምርመራ ከተደረገላቸው 5ሺህ552 ሰዎች መካከል 145 ሰዎች ቫይረሱ ተገኝቶባቸዋል። ቫይረሱ የተገኘባቸው ሁሉም ኢትዮጵያውያን ሲሆኑ፤ 86 ወንድ እና 59 ሴት ናቸው። ከ2ወር እስከ 90 አመት የእድሜ ክልል ውስጥ የሚገኙ ናቸው። በዕለቱ የአምስት ሰዎች ህይወት ያለፈ ሲሆን፤ 3ቱ በህክምና ላይ የነበሩ፣ አንዱ በጤና ተቋም በህክምና ላይ የነበረና አንድ ሰው ደግሞ በአስከሬን ምርመራ የተገኘ ነው።
 ቫይረሱ በምርመራ የተገኘባቸው 94ሰዎች ከአዲስ አበባ ከተማ ፣10 ከአማራ ፣ 6 ከድሬዳዋ ፣ 22 ከኦሮሚያና 3 ሰዎች ከቤኒሻንጉል ጉሙዝ ክልል መሆኑንም ጠቁመዋል ።
ባለፉት 24 ሰዓት ውስጥ 327 ሰዎች ከበሽታው ማገገማቸውን አስታውቀው፤ በአጠቃላይ በኢትዮጵያ
 ከቫይረሱ ያገገሙ ሰዎች ቁጥር 2015 መድረሱንም አመልክተዋል።
በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 5570 መሆኑን ጠቁመው፤ ከእነዚህም ውስጥ3459 ሰዎች በለይቶ ህክምና ላይ መሆናቸውን ፤ 34 ሰዎች በጽኑ ህክምና ክፍል እንደሚገኝ አስታውቀዋል። እስካሁን ለ243ሺህ16 ሰዎች የላብራቶሪ ምርመራ መሰራቱንም ገልጸዋል። በቫይረሱ በአጠቃላይ 94 ሰዎች ህይወት አልፏል።
አዲስ ዘመን ሰኔ 21/2012
በጋዜጣው ሪፖርተር